tomron87/hebrew-wikipedia-sentences-corpus huggingface dataset:
מחשב ה-IBM Sequoia עולה במספר הליבות שלו ב-123% על פני מחשב ה-K, שלו יש 705,024 ליבות, וכן צורך פחות אנרגיה - 7.9 מגה וולט, לעומת מחשב ה-K, הצורך 12.6.
ב-17 ביוני 2013 ירד המחשב למקום השלישי במהירותו בעולם, אחרי הטיאנחה-2, והטיטן.
תוכנות מדעיות שוברות שיאים מבחינת מספר החישובים הופעלו על ה-IBM Sequoia; הראשונה עברה בביצוע ממושך את ה-10 פטה פלופסים.
מודלים אלקטרופיזיולוגיים של לב האדם הגיעו לקרוב ל-12 פטה פלופסים, והגיעו לרמה של כמעט הדמיה אמיתית, ותוכנת הסימולציה הקוסמית HACC צרכה 14 פטה פלופסים.
המחשב כולו עובד על מערכת ההפעלה לינוקס, עם CNK הרצה על 98,000 nodes, ו-RHEL הרצה על 768 nodes של קלט-פלט המחוברים למערכת הקבצים.
חוקר החלל הבין גלקטי הוא לווין של נאס"א שתפקידו למפות את גבולות מערכת השמש עם החלל הבין כוכבי.
המשימה היא חלק מתוכנית אקספלורר של נאס"א.
עיצוב וביצוע המשימה מונהגים על ידי מכון המחקר הדרום מערבי, עם המעבדה הבינלאומית של לוס אלאמוס והמרכז לטכנולוגיה מתקדמת של לוקהיד מרטין בתור מוסדות שותפים לחקר.
משך הזמן הצפוי למשימה היה שנתיים לתצפית מלאה של גבולות מערכת השמש.
דבר זה הושלם ב-2011, והמשימה הוארכה ל-2013 על מנת להמשיך בתצפיות ולגלות עוד מידע.
IBEX נמצא בהקפה יציבה בעלת אוריינטציה של השמש סביב כדור הארץ.
ביוני 2011, IBEX הועבר למסלול חדש ויעיל יותר.
במסלול החדש, IBEX אינו קרוב לירח כפי שהיה קודם, והוא דורש פחות דלק על מנת לשמר את מיקומו.
הלוויין IBEX הוצמד לטיל Pegasus XL בבסיס חיל האוויר וואנדנברג שבקליפורניה, ושניהם יחדיו חוברו לתחתית מטוס האם Lockheed L-1011 Stargazer, והוטסו אל לוח השיגור בקוואג'לין אטול, במרכז האוקיינוס השקט.
Stargazer הגיע לקוואג'לין ביום ראשון, השנים עשר באוקטובר 2008.
לווין IBEX שוגר לחלל בתשעה עשר באוקטובר, 2008, על ידי טיל ה-Pegasus XL.
ביוני 2011 IBEX הועבר למסלול חדש אשר העלה את נקודת הפריג'י (הנקודה בה הלוויין קרוב ביותר לכדור הארץ לאורך המסלול) ליותר מ-30,000 קילומטרים.
המסלול החדש מונע מתנועה קרובה מדי לירח, אשר עלול להשפיע בצורה שלילית על המסלול על ידי כוח המשיכה שלו.
בזכות המסלול החדש IBEX דורש פחות דלק על מנת להישאר יציב במסלולו- דבר המאריך את תוחלת חייו היעילים ליותר מ-40 שנים.
שיטת פעולה/רקע על איסוף המידע
חלקיקים שמצליחים להשתחרר מהשמש לבדם או בשל ההתפוצצויות שקורות בה, נעים במהירות של מיליון מייל בשעה, ו"דוחפים" את כל חלקיקי התווך הבין כוכבי שנמצאים בדרכם.
בנקודה מסוימת, שנקראת "הליופאוס," חלקיקי הרוח הסולארית מפסיקים את דחיקת חלקיקי התווך הבין כוכבי, כי אין ביכולתם עוד לעשות זאת.
ההליופאוס מציינת את הגבול הפנימי של מערכת השמש שלנו עם ההליוספירה-מעין "בועה" שנוצרת בעקבות דחיפתם של חלקיקי הרוח הסולארית.
בנקודת ההליופאוס, בקצה ההליוספירה, נוצרים אטומי אנרגיה נייטרליים, המשוטטים ברחבי מערכת השמש.
החשיבות שבחקירת ההליוספירה היא עצם העובדה שההליוספירה מגנה על מערכת השמש שלנו מהגלים הקוסמיים המגיעים מהשמש, ומשבשים את תפקיד התאים שלנו.
IBEX אוסף אטומי אנרגיה נייטרליים שנעים במערכת השמש ועוברים באזורו של כדור הארץ.
החלקיקים הללו נוצרים בקצה מערכת השמש שלנו על ידי אינטראקציה בין חלקיקי הרוח הסולארית לחלקיקי החומר הבין כוכבי.
בממוצע IBEX מאתר כ-500 חלקיקים כל יום.
ביחס לחוקרי חלל אחרים, ל-IBEX יש תדירות העברת מידע נמוכה בשל הדרישות המעטות של המשימה.
העברת המידע של IBEX היא איטית ביחס לטלסקופים אחרים בגלל הטבע של המידע שהוא אוסף.
IBEX לא צריך חיבור מהיר, כיוון שיש לו את האפשרות לאסוף מעט מאוד חלקיקים בכל דקה.
התקשורת מהלוויין אל הקרקע איטית פי 20 מהמודם הטיפוסי אשר נמצא בבתים, ומהקרקע אל הלוויין המהירות קטנה פי 250 מהרגיל!..."
-שאלות ותשובות על IBEX שנערכו על ידי נאס"א
IBEX היה הלוויין הראשון שמיפה באופן מלא את ההליוספירה.
הנתונים הראשונים שהגיעו מ־IBEX חשפו תגלית חדשה, המפה שהכין IBEX הייתה חצויה על ידי סרט דק, בבהירות שגבוהה פי שלושה משאר החלל שסביב.
מקור הבהירות אינו ידוע ומצביע על כך שככל הנראה לתווך הבין-כוכבי יש השפעה רבה על ההליוספירה מכפי שחשבו קודם.
גילוי מקורו של הסרט עלול לשנות לחלוטין את ההבנה של ההליוספירה.
כמו כן, נמדדה במדויק יותר מהירות ההליוספירה ביחס לתווך הבין-כוכבי.
המהירות שנמדדה נמוכה מהמדידה הקודמת ומצביעה על כך שהלחץ על ההליוספירה נמוך ב-25% מכפי שנחשב קודם לכן.
IBS הוא מועדון כדורגל חופים פטרבורגי, שנוסד בשנת 2005 והתמודד באליפות רוסיה, בעונת 2007 זכה לראשונה באליפות.
ICEYE - חברה פינית שהוקמה בשנת 2014. החברה מתמחה בבניית לוויינים קטנים שמצוידים במכ"ם מפתח סינתטי.
החברה הוקמה על ידי יוצאי אוניברסיטת אלטו.
בשנת 2015 הם הוכיחו שלוויינים עם מכ"ם מפתח סינתטי יכולים לנתח מצב קרח צף ובכך להקל על תנועת האוניות שאזור הצפוני.
באותה שנה הם קיבלו 2.4 מיליון יורו מסוכנות החלל האירופית לפיתוח הנושא.
בינואר 2018 שוגר לוויין ראשון ICEYE-X1. הוא שקל 70 ק"ו והיה הלוויין הראשון עם מכ"ם במשקל פחות מ-100 ק"ג.
באותה שנה שוגר הלוויין השני.
החל מלוויין ICEYE-X4 משקל הלוויינים הוא כ-84 ק"ג.
באוקטובר 2019, לאחר שיגור הלוויין השלישי החברה החלה להציע מכירת מידע ללקוחות.
המידע כולל תמונות מכ"ם ברגישות של כ-1 מ'.
בשנת 2020 זוג לוויינים של החברה נמכר לחיל האוויר של ברזיל.
בכוונת החברה להגיע לצי של כמה עשרות לוויינים פעילים.
לאחר פלישת רוסיה לאוקראינה צבא אוקראינה קיבל גישה למידע מהלוויינים.
IBM Condor הוא מעבד קוונטי של 1,121 קיוביטים שנוצר על ידי IBM.
המעבד נחשף במהלך הכנס של חברת IBM שכונה IBM Quantum Summit 2023, שהתרחש ב-4 בדצמבר 2023. הוא מהמעבדים הגדולים בעולם (במונחים של קיוביטים), שני במקומו רק למעבד הקוונטי של 1,125 קיוביטים של חברת Atom, שפורסם באוקטובר 2023.
הקונדור מציג ביצועים דומים למעבד הקוונטי בגרסה הקודמת של IBM שמכונה IBM Osprey.
על אף כמות הקיוביטים הגדולה שהקונדור מחזיק, הוא אינו מהיר כמו ה־IBM Heron, שגם נחשף במהלך אותו אירוע.
ICQ הייתה תוכנת מסרים מיידיים שפיתחה חברת מיראביליס הישראלית.
היא הופצה לראשונה בנובמבר 1996 והייתה שירות המסרים המיידיים הראשון באינטרנט.
עד סוף שנת 2000 צברה התוכנה כ־100 מיליון משתמשים רשומים.
התוכנה הייתה זמינה בגרסה למחשבים אישיים ובגרסה לטלפונים ניידים המופעלים במערכת ההפעלה אנדרואיד או iOS של אפל.
ב-2024 יצאה הודעה כי ICQ תפסיק את פעילותה בסוף יוני 2024.
הגיית הצירוף "איי־סי־קיו" נשמעת כמו המשפט "I Seek You", שפירושו "אני מחפש/ת אותך".
המשפט משקף את השימוש בתוכנה, תקשורת בין אנשים באופן מיידי.
חברת מיראביליס נוסדה ביוני 1996, בידי ארבעה ישראלים: יאיר גולדפינגר, ספי ויגיסר, אמנון עמיר ואריק ורדי, בנו של איש העסקים יוסי ורדי.
הארבעה הבינו שישנם אנשים רבים המחוברים לרשת האינטרנט וגולשים באמצעות מערכת הפעלה שאינה UNIX, וכי אין בנמצא תוכנה שתאפשר חיבור מיידי ביניהם.
מה שהיה חסר הייתה הטכנולוגיה לאיתור ולקישור בין אנשים במערכת ההפעלה "חלונות" של מיקרוסופט.
הטכנולוגיה שפיתחה ICQ נתנה תנופה לתחום המסרים המיידיים.
היא הופצה בחינם וזכתה להצלחה ולקהל משתמשים רחב.
פחות משנתיים מיום הקמתה, כ־11.5 מיליון איש התקינו את התוכנה, וקצב ההצטרפות הגיע ל־57,000 איש מדי יום.
הצלחתה הביאה את חברת אמריקה און ליין לרכוש את מיראביליס ב־8 ביוני 1998, תמורת 407 מיליון דולר.
היה זה הסכום הגבוה ביותר אי פעם שבו נמכרה חברת היי־טק ישראלית עד אז.
לאחר רכישתה הובילה ICQ את שוק המסרים המיידיים העולמי, והציגה חידושים טכנולוגיים ומוצריים שאימצו חלק גדול מהמתחרים בתחום.
השימוש בתכונה המשיך לגדול בקצב מהיר; בסוף שנת 2000 הודיעה אמריקה און ליין שכ־300 מיליון משתמשים כבר התקינו אותה.
אחד מכל ארבעה גולשים בעולם השתמש ב־ICQ, וכ־9 מיליון השתמשו בה מדי יום.
ב־2001 רשמה ICQ הכנסות של כ־150 מיליון דולר, בעיקר משירותי פרסום.
לאחר שיא זה החל השימוש בתוכנה לרדת לטובת תוכנות מתחרות.
המתחרה העיקרית הייתה "MSN Messenger" (שנקראה אחר כך Windows Live Messenger), שאותה הפיצה מיקרוסופט כחלק ממערכת ההפעלה "חלונות".
חברה ישראלית נוספת הציעה את התוכנה אודיגו, ומתחרה משמעותית אחרת הייתה Yahoo!
לאמריקה און ליין עצמה הייתה תוכנה מתחרה, ששמה AIM.
בין 1999 ל־2003 הייתה ICQ בראש רשימת התוכנות המורדות ביותר באינטרנט לפי Download.com, אתר ההורדות הגדול במרשתת.
במאי 2003 עקפה אותה תוכנת קאזה כתוכנה הפופולרית ביותר.
בין השנים 1998 ו־2003 ניהלו את ICQ אריאל ירניצקי ואבי שכטר.
במקומם מונה מרק ברנשטיין, שעזב לאחר חודשיים בתפקיד.
עקב ירידה בהכנסות פוטרו כשליש מ־120 עובדי החברה.
אחר כך מונה אורי גילים (שניהל את כל חטיבת המסרים המיידיים באמריקה און ליין, שכללה גם את AIM), והוא ניהל את החברה עד סוף 2008. כדי להגדיל את נתח השוק עברה ICQ להפצה אקטיבית של התוכנה דרך שותפים אסטרטגיים, במקום להסתמך רק על שיווק ויראלי מפה לאוזן.
השיווק נעשה באמצעות פורטלים, חברות טלוויזיה, חברות סלולר וספקיות אינטרנט – בעיקר על ידי יצירת גרסאות מקומיות עם שותפים מקומיים.
בישראל, החל מ־2005 השותפה המקומית של ICQ הייתה פורטל נענע, ובמרץ 2007 החליפה אותה וואלה!.
ביולי 2008 הושקה גרסת "וואלה!icq", שהופצה באמצעות אתר וואלה!.
היא כללה מגוון תכונות ויישומים נוספים, כדוגמת שליחת SMS חינם, שירות "עקוב אחריי" ישירות לסלולרי, שירות מולטי צ'ט, משחקים וגלריית רגשונים.
ב־2009 מונה אליאב משה למנהל החברה.
באותה שנה עמד מספר המשתמשים הפעילים בתוכנה עמד על כ־38 מיליון משתמשים בעולם בחודש, ולצד AIM היו לה כ־65 מיליון משתמשים, לעומת 273 מיליון למסנג'ר של MSN וכ־118 מיליון למסנג'ר של יאהו.
בארצות הברית היה מספר המשתמשים ב־ICQ זניח, והחברה החלה להתמקד בעיקר בשווקים של ישראל, מרכז אירופה ומזרחה ורוסיה.
לפי ההערכות הכנסות החברה היו אז כ־20 מיליון דולר בשנה.
באפריל 2010 נמכרה התוכנה לחברת DST Global , חלק מקבוצת Mail.Ru Group הרוסית, תמורת 187.5 מיליון דולר.
ב־12 ביוני 2012 החליטה הנהלת Mail.Ru לסגור את מרכז הפיתוח של ICQ בישראל.
בחודש מרץ 2016 פרסמה ICQ את קוד המקור בפלטפורמת GitHub.
בחודש מאי 2024 פורסם כי לאחר 28 שנות פעילות, ICQ תיסגר באופן סופי ב-26 ביוני.
הגרסה הראשונה הופצה בנובמבר 1996 עם אפשרות לשלוח ולקבל הודעות טקסט בלבד
ICQ 99a/b – הגרסה הראשונה שהופצה באופן נרחב.
ICQ 2000 – נוספה אפשרות לשמירת תזכורות, ונוספו גרסאות עם ממשק משתמש בשפות שונות (לא רק באנגלית).
ICQ 2001 – נוספה אפשרות לשמור את רשימת אנשי הקשר על השרתים כך שמשתמשים יכלו להשתמש בתוכנה מכמה מחשבים.
ICQ 2002 – הגרסה האחרונה שבה לא שולבו פרסומות (עד אז מכרה החברה שטחי פרסום בעיקר באתר שלה, שגם הוא היה פופולרי).
ICQ Lite ו־ICQ Pro 2003 – בשנת 2003 יצאה גרסת ICQ־לייט, שהייתה מיועדת למשתמשים שמעוניינים במספר פיצ'רים קטן מזה של הגרסה הרגילה, שקיבלה את השם ICQ Pro.
ICQ 4 – הגרסה הושקה בספטמבר 2004 וכללה את ה־Xtraz, שאפשר הכנסה פשוטה של אלמנטים חדשים לתוכנה, משחקים, תמונות ומשלוח כרטיסי ברכה.
ICQ 5 – כללה לראשונה גרסה לטלפונים חכמים.
6 ICQ – הושקה באפריל 2007 והציעה פלטפורמה אחת המאפשרת העברת מסרים מיידיים, שליחת מסרונים וכן ביצוע שיחות טלפון קוליות ושיחות וידאו.
כללה אפשרויות מתקדמות בתחום שיחות הווידאו, שליחת מסרונים בצורה נוחה יותר מבתוכנה וממשק משתמש נוח יותר להעברת קבצים.
את צלילי התוכנה הפיק ההרכב אינפקטד מאשרום.
6.5 ICQ – הושקה במרץ 2009 והציגה עיצוב חדש לממשק המשתמש, שהתמקד בשליחת מסרונים בחינם, עם גישה ישירה לשירותי SMS מרשימת אנשי הקשר של המשתמש, ואפשרות לבחור חתימה משתנה להודעות הטקסט ולשלבה בהודעות.
הושקה גם גרסה לאייפון של חברת אפל, שהגיעה מייד למקום הראשון בדירוג יישומי החינם שלה שהתקינו ידי משתמשי אייפון בישראל ובגרמניה.
7 ICQ – הושקה בינואר 2010 וכללה את היישום Social Messaging, שאפשר לראשונה חיבור ישיר לרשתות חברתיות כגון פייסבוק וטוויטר.
נוסף על כך הופיעו ליד רשימת אנשי הקשר של המשתמש, בלשונית נפרדת, עדכונים בזמן אמת לגבי חבריו מהרשתות החברתיות.
ICQ 8 – הושקה בפברואר 2012. הגרסה האחרונה שפותחה בישראל.
ICQ 10 – פותחה בצוות של Mail.Ru Group ברוסיה והושקה בינואר 2016.
ICQ כוללת שליחת מסרים מיידיים, שאפשרית גם כאשר המשתמש אינו מחובר, שיחות הכוללות כמה משתמשים בו־זמנית, שליחת SMS חינם מהשירות לטלפונים ניידים, אפשרות להעברת קבצים בין המשתמשים, כרטיסי ברכה (e-cards), משחקים המאפשרים לכמה משתמשים לשחק יחדיו ואפשרויות חיפוש למשתמש.
בגרסת ICQ 6.5 מוצעת פלטפורמת תקשורת אחת המאפשרת למשתמש מגוון תצורות תקשורת: העברת מסרים מיידיים, שליחת SMS וביצוע שיחות קוליות ושיחות וידאו.
פסקול התוכנה חודש על ידי אינפקטד מאשרום.
תכונות נוספות ב־ICQ 7.2 כוללות Quick IM, כלומר אפשרות לשלוח מסר מיידי מבלי לפתוח חלון שיחה, שירות "עקוב אחריי" ישירות לטלפון הנייד, שירות מולטי־צ'אט ותמיכת זלנגו, שפת האיורים שפותחה בישראל.
ICQ מספקת מוצרים ושירותים נוספים, בהם:
ICQ TV – מגזין וידאו מקוון לבני נוער המשדר תכנים 24 שעות ביממה.
ICQ Game Center – פלטפורמת משחקים המאפשרת למשתמש לשחק מול משתמשים נוספים.
ICQ2Go – שימוש ב-ICQ באמצעות בדפדפן וללא התקנת תוכנה באמצעות (באמצעות פורט 80 להתקשרות).
Mobile IM – גרסה לטלפונים חכמים.
שירות מסרים מיידיים להורדה לסלולר, הכולל אפליקציית ICQ לאייפון וגרסת בטא ל־Windows Mobile.
ICQ on WAP – למשתמשי ICQ שרצו להתחבר דרך הטלפון הנייד פותח שירות ICQ on WAP, המאפשר להתחבר לחשבון מהדפדפן בטלפון הנייד באמצעות WAP.
מספר ה-UIN הוטבע על ידי חברת מיראביליס, כשמו של מספר המשתמש הנקרא באנגלית Universal Internet Number, או Unified Identification Number.
כל משתמש מקבל UIN עם הירשמו.
בניגוד לתוכנות מסרים מיידיים אחרות, ב־ICQ האינפורמציה היחידה הקבועה למשתמש היא מספר ה־UIN שלו, אף על פי שניתן לחפש משתמשים אחרים על ידי כתובת המייל שעדכנו או על ידי כל פרט אחר שעדכנו במידע הציבורי שלהם.
כמו כן המשתמש יכול לשנות את כל המידע על עצמו מבלי שייאלץ להירשם מחדש.
כתגובה לגנבות של מספרי UIN, או מכירה של מספרי UIN אטרקטיביים במיוחד, החלה חברת ICQ (משנת 1999 ואילך) לאחסן כתובות מייל הקשורות למספר UIN מסוים .
בצורה זו אפשר לעיתים להחזיר מספרים שנגנבו אל בעליהם החוקיים.
ל־ICQ קיימות תוכנות חלופיות חופשיות, בהן:
Pidgin – תוכנה המשלבת רשימות מתוכנות שונות, ביניהן MSN Messenger, AOL Messenger, IRC ו־ICQ.
מירנדה IM – תוכנה המשלבת רשימות גם מתוכנות אחרות, כגון ICQ, MSN Messenger, AOL Messenger, IRC וכדומה.
תוכנה עם תוספות רבות המאפשרות להתאים את התוכנה לפי צורכי המשתמש.
iCarly היא קומדיית מצבים לנוער אמריקאית ששודרה בערוץ ניקלודיאון מ-8 בספטמבר 2007 עד 23 בנובמבר 2012. יוצר הסדרה הוא דן שניידר.
הסדרה מתמקדת בנערה המתבגרת קרלי שיי, היוצרת תוכנית רשת משלה בשם "איי קרלי" יחד עם חבריה הטובים סאם פאקט ופרדי בנסון.
כוכבי הסדרה הם מירנדה קוסגרוב בתור קרלי, ג'נט מקארדי בתור סאם, ניית'ן קרס בתור פרדי, ג'רי טריינור בתור ספנסר ונואה מונק בתור גיבי.
עונות 1 - 5 של הסדרה צולמו באולפן Nickelodeon on Sunset ועונות 6 ו-7 ב-KTLA Studios הנמצאים בהוליווד, קליפורניה.
במקור הסדרה דורגה ככזו שמתאימה לצפייה רק לילדים מגיל 7 ומעלה ולאחר מכן דירוגה השתנה כסדרה שמתאימה לכל הגילים.
בנוסף, הסדרה הייתה מועמדת חמש פעמים לפרס אמי לבידור בפריים טיים.
הפרק האחרון של הסדרה, "iGoodbye" (להתראות) שודר לראשונה ב-23 בנובמבר 2012.
ב-17 ביוני 2021, עלתה סדרת המשך בת 13 לשירות הזרמת התוכן Paramount+.
מירנדה קוסגרוב, ג'רי טריינור וניית'ן קרייס חזרו לתפקידיהם כקרלי, ספנסר ופרדי, בהתאמה, ביחד עם השחקניות לייסי מוסלי ו-ג'יידן טריפלט.
ג'נט מקארדי, שמשחקת את סאם, לא חזרה.
"איי קרלי" היא הסדרה הרביעית שאותה דן שניידר יצר לניקלודיאון.
במקור, שניידר רצה ליצור סדרת טלוויזיה חדשה ובה מירנדה קוסגרוב תהיה הכוכבת הראשית; הרעיון המקורי היה שהיא תשחק ילדה נורמלית, שבנסיבות הגורל מקבלת תפקיד לשחק בתוכנית הטלוויזיה האהובה עליה, "סטארס - טראק".
למרות זאת, כשנזדמן לו להיפגש בחדר עבודתו עם אשתו וחברו סטיב, שניידר החליט שיהיה הרבה יותר עדיף אם קרלי תקבל תוכנית משלה - תוכנית רשת שהיא תנחה בעצמה ובה היא תעשה כל דבר שתרצה לעשות.
בנובמבר 2006, שניידר זרק את התסריט שכתב לרעיון ה"סטארט טראק" והחל לכתוב פיילוט חדש הנקרא "איי קרלי" במהלך דצמבר.
פיילוט זה צולם בינואר 2007.
במהלך הפקת הסדרה "זואי 101", שניידר וחברו סטיבן מולארו עלו עם הרעיון לסדרה ולשמה.
הם ניסו לחשוב על שם שיתאים לסדרה על ילדים שמצלמים תוכנית רשת משלהם.
לפי הפיילוט שכתב שניידר, השם של הכוכבת הראשית היה "סאם" אבל כתובת האתר "iSam.com" בשביל האתר שהוא יצור כבר הייתה תפוסה.
שניידר ניסה שמות שונים של בנות ולבסוף קנה את כתובת האתר "iJosie.com" אך לאחר מכן החליף ל-Carly והשם הזה מצא חן בעיניו.
שמותיהן של שתי הבנות שונו מ"סאם וקירה" ל"קרלי וסאם".
בפרק הראשון, קרלי וסאם נאלצות לקיים אודישנים לתחרות כישרונות בית ספרית.
כאשר הן מתחילות לדבר באופן מצחיק, פרדי, בעל הידע הטכנולוגי מצלם אותן ומעלה קטע זה לרשת ללא רשותן.
כאשר הגולשים באינטרנט רואים את הסרטון, הם מתעניינים ורוצים לראות עוד קטעים של סאם וקרלי.
חבורת איי קרלי מתעניינת להציג עוד קטעים ובכך, תוך כדי התמודדות בבעיות היום יום, קרלי מעלה עם חברתה הטובה סאם וידידה פרדי תוכנית אינטרנט בשם iCarly, הכוללת סרטונים מצחיקים שמעריצים שלחו, אנשים עם כישרונות מיוחדים, מערכונים, מתכונים, פתירת ריבים וריקודים אקראיים.
התוכנית צוברת פופולריות בינלאומית ומעריצים רבים.
קרלי וסאם משתתפות בתוכנית ומנחות אותה ופרדי הוא הצלם והעורך הטכני.
קרלי גרה בסיאטל עם אחיה בן ה-26, ספנסר.
תוכנית הרשת מצולמת בסטודיו בקומה השלישית, בעליית הגג שבדירתם.
אביהם של קרלי וספנסר הוא קצין בחיל האוויר של אמריקה.
הוא מוזכר בסדרה בפרקים רבים, אך הוא מופיע רק בפרק האחרון של הסדרה.
אמם של קרלי וספנסר מעולם לא הוזכרה בסדרה.
הסדרה מאופיינת בכך שהדמויות מדי פעם לובשות חולצות עם משפטים לא הגיוניים, משחקות דברים מוזרים ואומרות דברים מוזרים.
צילומי החוץ של בניין הדירה של משפחת שיי (קרלי וספנסר), "בושוול פלאזה", הם תמונות של בניין מזרח קולומביה הממוקם בלוס אנג'לס, שעוצבו באופן דיגיטלי.
קארלי שיי (מירנדה קוסגרוב): נערה בעלת תוכנית רשת הנקראת "איי קרלי".
היא גרה עם אחיה הגדול ספנסר בדירה בסיאטל.
חבריה הטובים ביותר הם סאם ופרדי.
אביה עובד בצי ארצות הברית והם לא נפגשים הרבה.
מקבלת ציונים גבוהים בבית ספר.
אמא שלה אף פעם לא הוזכרה בסדרה.
במהלך הסדרה היא יוצאת עם בנים לדייטים מדי פעם אך אף אחד מהם לא מחזיק.
כל הסדרה פרדי ידידה הטוב מאוהב בה ולא מתבייש בזה, אך היא מסרבת לו בנימוס כל פעם מחדש.
בפרק האחרון היא מנשקת אותו בעלית גג.
בסיום הסדרה היא עוברת לגור עם אביה בבסיס צבאי באיטליה.
סמנתה "סאם" פאקט (ג'נט מקארדי): חברתה הטובה ביותר של קרלי ושותפתה לתוכנית הרשת.
בעלת אחות תאומה ששמה מלאני.
גרה עם אימה הנקראת פאם פאקט.
סאם היא נערה מרדנית והיא לועגת לפרדי לעיתים קרובות.
כמעט תמיד מקבלת ריתוק מגברת בריגס.
אוהבת לאכול ובמיוחד בשר חזיר, עוגות שומן ועוף צלוי ונוהגת לקרוא לעצמה "מאמא".
כל הסדרה היא נוהגת להציק באופן קבוע לפרדי ולעוד ידיד ששמו גיבי.
בסוף העונה השלישית סאם מבינה שהיא מאוהבת בפרדי, אז היא מנשקת אותו.
בעונה הרביעית הם מתחילים לצאת, מערכת היחסים של השניים לא מסתדרת ובאמצע העונה הם מחליטים להיפרד.
רוב קרובי משפחתה נמצאים בכלא.
פרדוארד "פרדי" בנסון (נייתן קרס): חברן הטוב ביותר של קרלי וסאם והמפיק הטכני של תוכנית הרשת.
גר עם אימו, מריסה בנסון, בדירה שממול לזו של משפחת שיי.
בעונות הראשונות, לפחות עד תחילת מערכת היחסים שלו עם סאם, הוא מאוהב בקרלי בגלוי אך היא מעדיפה להגדיר אותו רק כחברה הטוב ביותר.
למרות זאת, בפרק האחרון של הסדרה השניים מתנשקים בעליית הגג.
מופיע גם באחד הפרקים בסדרת ההמשך.
ספנסר שיי (ג'רי טריינור): אחיה הילדותי, המשונה וההיפראקטיבי של קרלי.
כשנזקקו לאביה של קרלי בצבא והוא נאלץ לעבור לארץ אחרת, היא עברה לגור עם ספנסר.
אביו תמיד רצה שיעסוק בעריכת דין אך לאחר לימודים שארכו שלושה ימים בבית הספר למשפטים החליט לנשור עקב רצונו להיות אמן ומעולם לא גילה זאת לאביו.
הוא בונה פסלים מיוחדים ויצירתיים ולעיתים הם או חפצים בהם נוגע עולים באש.
הוא רווק ויוצא עם המון בחורות שונות.
ספנסר לעולם לא מסתובב עם אנשים בגילו, אלא עם קרלי וחבריה.
אורנתל גיבסון "גיבי" קרלסון (נואה מונק): חבר לכיתה של קרלי, סאם ופרדי.
מעונות 1–3 היה ידוע בהורדת חולצתו ובאמירה "גיבי!", אך החל מעונה 4 לא נראה עושה כך.
בדרך כלל מהווה קורבן להצקותיה של סאם.
החל להיחשב כדמות ראשית רק מעונה 4. ידוע בהורדת חולצתו ובכך שכאשר מתחיל לרקוד ריקוד מוזר נשמעת מוזיקה וכל חבורת Icarly בורחים
מריסה בנסון (מרי שיר): אימו של פרדי.
מגוננת על בנה יותר מדי, מכל דבר בעזרת תכשירים שונים.
לוברט סליין (ג'רמי ראולי): השוער בבניין בו גרים פרדי וקרלי.
נוהג לצעוק על דיירי הבניין והוא בעל יבלת גדולה על ראשו.
לעיתים קרובות נמתח על ידי צוות איי קרלי בפינה "מותחים את לוברט".
בעבר יצא עם אמו של פרדי אך גם לאחר שנפרדו נשארו לו רגשות כלפיה.
נוויל פפרמן (ריד אלכסנדר): היריב הנצחי של חבורת איי קרלי.
בעבר ניסה לנשק את קרלי,אך בשל סירובה נשבע שינקום בה, ומאז ניסה בדרכים שונות למחוק את אתר "איי קרלי".
הופיע גם באחד מפרקי הסדרה "סאם וקאט" כאשר הוא מאושפז במוסד לחולי נפש.
טי-בו (בובי באומן): בעל החנות "השייק המשקשק".
נוהג להפריע ללקוחות שלו באמצעות מכירת אוכל אקראי על מקל.
בהמשך הסדרה עובר לגור בחדר מושכר בביתו של פרדי.
גאפי קרלסון (איתן מאנק): אחיו הקטן של גיבי.
צ'אק צ'מברס (ראיין אוצ'ואה): גר באותו הבניין שבו גרים ספנסר, קרלי ופרדי והופך להיות יריבו של ספנסר.
טד פרנקלין (טים ראס): מנהל בית הספר "רידג'ווי", בו קרלי, סאם, פרדי לומדים וגם ספנסר למד בו בעבר.
פרנסין בריגס ומר הווארד (מינדי סטרלינג ודייוויד סט.
ג'יימס): מורים בבית ספרם של קרלי, סאם ופרדי.
בעלי שנאה כלפי התלמידים וכך גם התלמידים מרגישים כלפיהם.
לקרלי וחבריה יש בדיחות רבות עליהם.
בריגס יודעת לנגן בחמת חלילים.
נורה דירשליט (דניאל מארו): נערה מנודה המעריצה את איי קרלי.
ביום הולדתה ה-16 חבורת איי קרלי פוגשת אותה לראשונה בהגיעה לביתה אך בסוף הערב היא כולאת את החבורה שם משום שבגללם היא הפכה לפופולרית מבחינה חברתית.
בסוף האירוע היא נכנסת למוסד לעבריינים צעירים.
כעבור שנתיים חבורת איי קרלי סולחת לה ופוגשת אותה פעם נוספת, אך נורה כולאת אותם בביתה שוב.
לבסוף מוחלט שתיכנס לכלא והיא לא מציקה לחבורה עד לפרק "#סופר_פסיכית" בסדרת ההמשך "סאם וקאט", שם היא בורחת מהכלא בשל רצונה להתנקם בחבורה פעם נוספת.
סאקו: חברו הטוב ביותר של ספנסר ובעל חנות גרביים משוכללים.
בני דודיו הם רבים ועוסקים במגוון מקצועות רחב ולכן לעיתים מקלים על חייהם של ספנסר וקרלי וחבריה.
לא ניתן לראות אותו בשום פרק אך שומעים עליו רבות.
שם הפרקסוגתאריך השידור הראשוניתקצירמספר הצופים
(נוסעים ליפן)סרט טלוויזיה8 בנובמבר 2008לאחר שצוות איי קרלי מועמדים לפרס "הקומדיה הטובה ביותר" קרלי, סאם, פרדי, ספנסר וגברת בנסון טסים ליפן כדי להשתתף בטקס פרסי הרשת, אך במהרה טיולם
הופך להרפתקה עם הסתבכויות רבות לאחר פגישתם עם מתחריהם לפרס זה, קיוקו ויוקי.7.6"iDate a Bad Boy"
(אני יוצאת עם ילד רע)ספיישל שני פרקים9 במאי 2009כאשר אופנועו של ספנסר "נגנב" על ידי גריפין, שכנו החדש בבניין הטוען שהוא רק "השאיל" אותו, קרלי מיד מפתחת שנאה אליו, בעוד שספנסר נותן לו הזדמנות נוספת.
בהמשך, לתדהמתה של קרלי, ספנסר התחיל לחנך אותו.
לאחר שקרלי וגריפין מכירים אחד את השני, קרלי מתאהבת בו ומתמזמזת איתו.
ספנסר נכנס לחדר ורואה אותם
הוא מרתק את קרלי עד שהיא תגיע למכללה.
בהמשך ספנסר מבין שהוא הגן על קרלי יתר על המידה ומרשה לה לצאת איתו, בתנאי שהמערכת יחסים ביניהם
לאחר כמה פגישות קרלי מגלה סוד על גריפין שהיא לא אהבה בכלל; הוא בעל אוסף של בובות הנקראות "תינוקיי פי וי".
עובדה זאת גורמת לקרלי דילמה
בה היא צריכה להחליט אם להמשיך לצאת איתו או לסיים את מערכת היחסים ביניהם.
באותו הזמן, פרדי בונה לסאם אתר אינטרנט לאחר שביצעו עסקת חוזה.
לסאם יש סיוטים על מפלצת שאוכלת מרק, דבר זה מוביל את ספנסר לעזור לה להתגבר על סיוט זה בעזרת עימות.7.1"iFight Shelby Marx"
(אני נלחמת עם שלבי מרקס)ספיישל שני פרקים8 באוגוסט 2009לאחר שקרלי מתלוצצת בתוכנית הרשת שהיא מאתגרת את המתאגרפת המפורסמת שלבי מרקס להילחם איתה, שלבי מגיעה לדירתה של קרלי ביחד עם מנהלה, כדי להודיע לקרלי
מתברר שהרעיון של המנהל הוא שקרלי ושלבי לא באמת ילחמו זו בזו, אלא רק יקיימו קרב ראווה, בשביל הכיף.
בהמשך, מתקיימת מסיבת עיתונאים ובה קרלי
בטעות מפילה את סבתה של שלבי.
שלבי לוקחת זאת ברצינות ומחליטה לקיים קרב אמיתי עם קרלי.
קרלי מסבירה לה שכל זה היה בטעות מפני שמישהו דחף אותה.
את התנצלותה של קרלי, אך לאחר מכן נוויל מתערב ובאמצעות תוכנת מחשב "מוכיח" לשלבי שקרלי הפילה את סבתה בכוונה.
שלבי שוב פעם מחליטה לקיים קרב אמיתי עם קרלי
מבלי ליידע אותה על כך.
בזמן שזה קורה, לספנסר יש אלרגיות והוא מקבל תרופות מרופאו שיעזרו לו להיפטר מאלרגיות אלו לתמיד, אך ספנסר סובל מתופעות לוואי שונות ומשונות.7.9"iQuit iCarly"
(אני פורשת)ספיישל שני פרקים5 בדצמבר 2009קרלי מקבלת בדואר האלקטרוני סרטון מצחיק בהשתתפות של שני ילדים שהם חברים טובים, פלאק ודייב.
סאם וקרלי נפגשות איתם ומחליטות לעזור להם בתחרות הסרטונים
הקצרים המצחיקים, אך שני החברים רבים.
קרלי וסאם רוצות לגרום להם להשלים ולשם כך הולכות בנפרד לכל אחד מהם, אך כל אחת מהן לבסוף תומכת בילד אחר ודבר זה
גורם לקרלי וסאם לריב גם.
הריב בין שני הבנים הזכיר להן בעיות שיש להן אחת עם השנייה.
לבסוף קרלי וסאם רבות ולא מסכימות להשתתף בתוכנית הרשת.
ספנסר זוכה בחידון של ערוץ הסירות ומקבל סירה, אך מתקשה לעגון אותה בנמל מבחינה כלכלית, לכן ספנסר מחליט להשאיר אותה היכן שקיבל אותה וגיבי מתמנה להיות נער העזר
לאחר מכן מתברר שהסירה חוסמת חנייה פרטית, בעל החנייה מתרגז ובהמשך ספנסר מפסיד את הסירה שלו בקרב עם קבוצת בייסבול, אך עוד יש לו תוכניות.9.9"iPsycho"
(אני פסיכית)ספיישל שני פרקים4 ביוני 2010חבורת איי קרלי מתכוננת ל"כנס הווביקון" אליה הוזמנה.
במקביל, הם מקבלים סרטון שנשלח על ידי נערה ששמה נורה דירשליט לאתר איי קרלי.
לנערה זו יש חיים עצובים מאוד והיא
מזמינה את החבורה לבוא ליום הולדת שלה.
חבורת איי קרלי מתמלאת רחמים ומחליטה להגיע ליום הולדתה.
במסיבה, הליצן מקבל מחלה ומהר מובל לבית החולים.
בעצב וחבורת איי קרלי מחליטה לצלם תוכנית רשת מביתה של נורה, כך שחבריה לבית ספר של נורה ידעו שהם שם וירצו לבוא למסיבה.
המסיבה הופכת להיות מאוד מוצלחת.
שהמסיבה נגמרת, נורה רוצה שהחבורה לעולם לא תעזוב, לכן היא נועלת אותם בסטודיו הנמצא במרתף של ביתה, בתקווה שהם יגרמו לה להיות פופולרית ויהיו לה מלא חברים.
חבורת איי קרלי נמצאת במצב נוראי ולא מצליחה לברוח.
במקביל לכך, גיבי גילה שלא יוכל ללכת למחנה הקיץ שלו השנה, מפני שעבר את הגיל המתאים, לכן הוא הולך למחנה
בדירתו ובהדרכתו של ספנסר.8.2"iStart a Fan War"
(מלחמת מעריצים)ספיישל שני פרקים19 בנובמבר 2010חבורת איי קרלי מתכוננת שוב פעם ללכת ל"כנס הווביקון", כאשר במקביל קרלי מתאהבת בבחור שנקרא אדם.
כאשר קרלי מדברת עם אדם באמצעות שיחת צ'אט, אדם מציין שהוא
ראה באינטרנט פורומים שונים שתומכים בכך שפרדי יהיה עם קרלי, או עם סאם.
מעריצים אלו נקראים "קרדים" או "סיידים".
במהלך הכנס, סאם יוצרת מלחמת מעריצים נוראית שיוצאת
משליטה בכך שהיא התלוצצה והודיעה שקרלי וסאם מאוהבים.
אמירה זו לא גרמה רק למעריצים לריב, אלא גם גרמה לאדם לכעוס על קרלי, כתוצאה מכך הוא יוצא מהכנס באמצע.
במקביל לכך, ספנסר הגיע גם לקניון בו נערך הכנס, כאשר הוא לבוש בתחפושת "ארותור" מושקעת ממשחק מחשב שאליו הוא מכור.
שם הוא הולך לכנס מעריצי המשחק ופוגש
את אויבו של ארות'ור, ספרטני.5.0"iParty With Victorious"
27 באוגוסט 2011קרלי מאושרת יותר מאי פעם מאז שמערכת היחסים שלה עם בחור הנקרא סטיבן התחילה, בה כל דבר מושלם.
הוא מחלק את זמנו בלהיות בסיאטל ולוס אנג'לס בגלל הוריו הגרושים.
חבורת איי קרלי לא יודעת, אך כאשר הוא הולך ללוס אנג'לס הוא מקיים מערכת יחסים עם בחורה אחרת, ששמה טורי ווגה (מהסדרה "ויקטוריוס") בו זמנית שהוא במערכת יחסים עם קרלי.
בהמשך, רובי שפירו ("ויקטוריוס") מעלה לאינטרנט תמונה של טורי וסטיבן ביחד.
כאשר קרלי כותבת את שמו בחיפוש באינטרנט היא מוצאת תמונה זו.
לנסוע להרפתקה בלוס אנג'לס, כדי לראות מה קורה מזווית העין שלהם, לאחר שראו הזמנה פתוחה לכולם למסיבה אותה מארגן אנדרה הריס ("ויקטוריוס") בלוס אנג'לס, בביתו של קנן תומפסון, שם חבורת "איי קרלי" פוגשת את חבורת "ויקטוריוס".הגרסה המקורית:
(אני עדיין פסיכית)ספיישל שני פרקים31 בדצמבר 2011נורה דירשליט יוצאת מהכלא.
בביתה מתקיימת מסיבה על כך שהיא שבה.
אמנם חבורת איי קרלי הגיעו לבית המשפט כדי שהיא תישאר מאחורי סורג ובריח בכל מחיר, אך נכשלו בכך.
לבסוף קרלי, סאם, פרדי, ספנסר וגיבי מגיעים למסיבה, הפעם נורה ושאר משפחתה כולאים אותם בבית.
אמנם פרדי הצליח ליצור קשר עם אמו, אך האם היא תצליח להציל אותם?5.5"iShock America"
(אמריקה בשוק)ספיישל שני פרקים6 באוקטובר 2012ג'ימי פאלון מזמין את חבורת איי קרלי לניו יורק, להתארח בתוכניתו, לאחר שראה את סרטון החיקוי של תוכניתו באיי קרלי.
שם גיבי קונה מכנסיים ברחוב ומכנסיים אלו גרמו לבעיה גדולה.
בתוכניתו של ג'ימי חבורת איי קרלי מתחילה לרקוד, מכנסיו של גיבי נופלים, כאשר הוא לא לובש בגד גוף תחתון, מה שגרם לNCC להגיע.
אנשים החלו להאשים את ג'ימי בכך שאמרו שהוא
רצה בכוונה שהמכנסיים של גיבי יפלו.
קרלי וסאם ציינו באיי קרלי שזו לא אשמתו של ג'ימי, אלא אשמתם.
ארגון הNCC הודיע להם שהם חייבים לשלם 500,000 דולר או שאחרת, איי קרלי
(להתראות)ספיישל שני פרקים23 בנובמבר 2012קרלי מצפה מאביה, קולונל שיי, להגיע לסיאטל, כדי שייקח אותה לנשף "אבות-בנות" של חיל האוויר, אך בדואר אלקטרוני שהוא שלח הוא מבשר כי לא יתאפשר לו להגיע לאירוע זה.
במטרה לנחם את קרלי, ספנסר מציע שהוא ייקח אותה לנשף וקרלי מקבלת את ההצעה.
במקביל לכך, ספנסר מסכים לתקן אופנוע בשביל בן דודו של חברו סוקו, רידר.
סאם באופן מיידי מתלהבת מכלי הרכב כשהיא רואה אותו ומתנדבת לעזור לספנסר לתקן אותו.
זמן קצר לאחר מכן, בהמשך, ספנסר חלה לאחר שלוברט התעטש עליו, השוער של הבניין.
כתוצאה מכך, ספנסר נשאר חסר יכולת לקחת את קרלי לנשף, בגלל חולשתו.
במקביל לכך, פרדי וגיבי נמצאים בקניון כדי ליצור דגם נוסף של ראשו של גיבי, לאחר שאת הראשון מכרו בחנות משכון בלאס וגאס.
סאם מעדכנת אותם בשיחת טלפון במצבו של ספנסר ומבקשת מהם להציע לקרלי לקחת אותה לנשף.
כשהם עשו זאת, קרלי בוכה כביטוי שהיא דוחה את ההצעה.
קולונל שיי מפתיע את כולם בכך שנכנס לפתע לדירתם של קרלי וספנסר, קרלי שמחה מאוד להופעתו והיא הולכת עם אביה לנשף.
לאחר שהם חזרו, קולונל שיי מעדכן את כולם בכך שהוא צריך לחזור לבסיס שלו, שנמצא באיטליה והוא מציע לקרלי לעבור לגור איתו שם.
אף על פי שלראשונה הגיבה באי רצון, לבסוף היא נענית בחיוב להצעתו וחבורת איי קרלי משדרת את תוכנית הרשת האחרונה שלהם.
ספנסר מחליט להעניק לסאם את האופנוע לאחר שסוקו שינה את דעתו, על כך שהיא עזרה לו רבות בלתקן אותו.
לפני שקרלי עזבה, היא ופרדי התנשקו בסטודיו של איי קרלי.
באחת מהסצנות האחרונות, סאם נצפית כשהיא נוסעת למקום לא ידוע עם האופנוע שלה.
בסדרת ההמשך מקום זה מתברר כלוס אנג'לס.
בסצנה האחרונה קרלי נצפית כשהיא במטוס, יושבת ליד אביה וצופה בשידורים שונים של 'איי קרלי'.
זהו הפרק האחרון של הסדרה.6.4
האיחוד בין הסדרות "איי קרלי" ו-"ויקטוריוס" צולם בשנת 2010 ועלה לשידור ב-11 ביוני 2011. אורך האיחוד הוא כ-3 פרקים רגילים של "איי קרלי".
גרסה מורחבת יותר של סרט זה יצאה ב-27 באוגוסט 2011 באורך שעתיים.
בסוף ינואר 2011, תוך כדי שמירנדה קוסגרוב מופיעה בסיבוב ההופעות שלה, "Dancing Crazy", בצפון אמריקה, סיפרה קוסגרוב לתקשורת שבקרוב תחזור להוליווד, להתחלת צילומי העונה החמישית של איי קרלי.
ב-27 בינואר 2011, סיפרה ל"חדשות קליבלנד" שהם מתכוננים להתחיל לצלם את העונה הבאה, מיד לאחר שסבב הופעות שלה ייגמר ושהיא תסכים להמשיך לשחק את קרלי כל עוד אנשים אוהבים את הסדרה.
קוסגרוב סיימה את סבב ההופעות שלה בתאריך 24 בפברואר 2011 וג'נט מקארדי סיימה את סבב ההופעות שלה בקניונים הנקרא "Genration Love" בתאריך 14 באפריל 2011. צוות השחקנים המלא נפגש בטקס נבחרי הילדים של ניקלודיאון, בשנת 2011. בטקס זה ג'רי טריינור הודיע שהצילומים יתחילו במאי.
ב-14 באפריל 2011 ניקלודיאון הודיעו שהעונה השישית תשודר ב-2012, כאשר פרקים נוספים מהעונה ישודרו במועד מאוחר יותר בשנה ויחשבו כעונה שביעית, כפי שנעשה בעונה השנייה של הסדרה, בה צולמו 45 פרקים והפרקים התחלקו ל־2 עונות שונות.
עונה שש עלתה לשידור בחודש מרץ 2012, עם סכום כולל של 6 פרקים.
בהמשך, לאחר ארבעה חודשים שהסדרה שודרה ממרץ ליוני, הספיישל "אמריקה בשוק" שודר כפרק לראשון לעונה השביעית, שסכום הפרקים בה הוא 9. הסדרה נגמרה ב-23 בנובמבר 2012 עם הפרק "iGoodbye".
בישראל, ניקלודיאון ביצעו את חלוקת העונות בצורה שונה, זאת אומרת- הם החשיבו את עונה 2 באורך של 45 פרקים (במקום לחלק אותם לשתי עונות).
עונה 5 בישראל כוללת בתוכה גם את עונות 6 ו-7 מהסיבה ששתי עונות אלו קצרות מאוד, לכן בישראל מספר העונות הכולל של הסדרה הוא 5.
ניקלודיאון - משנת 2007 ועד היום.
הערה: דיסקים אלו יצאו על ידי הפקת העונות.
קולומביה רקורדס וניקלודיאון רקורדס הוציאו פסקול לסדרה בשם "iCarly".
פסקול זה כולל את שיר הפתיחה של הסדרה, ארבעה שירים מקוריים מאת מירנדה קוסגרוב, מספר רצועות מאת אמנים שהתארחו בתוכנית ודיאלוג של צוות השחקנים בתוכנית.
הפסקול השני של הסדרה נקרא בשם "iSoundtrack" (בתרגום חופשי: איי פסקול) יצא ב-24 בינואר 2012.
האתר iCarly.com במציאות כולל סרטוני קידום מכירות של השחקנים על הסט (בהתאמה לדמויותיהם), סרטונים ותכנים שצופי הסדרה שלחו להם, שירים, משחקים, בלוגים של הדמויות, תמונות מסט הצילום ותגובות מהצופים.
משחק המחשב iCarly: iDream in Toons יצא מאת ניקלודיאון ב"משחקיית ניק".
ג'רי טריינור הוא השחקן היחיד מצוות השחקנים שדיבב את דמותו למשחק, שאר הדמויות במשחק דובבו על ידי הקלדת צלילים במקלדת.
ב-13 במאי 2009, ניקלודיאון הודיעו שהם הגיעו להסכמה עם Activision לייצר משחק מחשב של איי קרלי עבור Nintendo DS ועבור Wii.
המשחק יצא ב-28 באוקטובר 2009. צוות השחקנים דובבו את קולם למשחק זה.
משחק ההמשך למשחק זה, iCarly 2: iJoin The Click, יצא ב-16 בנובמבר 2010 עבור אותן הפלטפורמות.
ב-11 בינואר 2010, עמוד הפייסבוק הרשמי של איי קרלי הודיעו על השקת היישומון "Sam's Remote" (בתרגום חופשי: השלט של סאם) רק בשביל הפלטפורמות של אייפון ואייפוד טאצ'.
יישומון זה מורכב משלטה של סאם, בו היא משתמשת בזמן צילום תוכנית הרשת כדי ליצור קולות רקע מצחיקים בעזרת לחיצת כפתור שונה בכל פעם.
יישומון זה זמין להורדה בחנות המשחקים של אפל בעלות של 1.99$.
שני פיילוטים שונים של שתי סדרות המשך שונות הוצעו לניקלודיאון.
הפיילוט הראשון הוא של סאם וקאט, שבו הוצע שג'נט מקארדי ואריאנה גרנדה מ"ויקטוריוס" ישחקו זו לצד זו ב"קומדיית חברות" את דמויותיהן, 'סאם פאקט' ו'קאט ולנטיין'.
פיילוט זה הציע ששתיהן יהיו שותפות שיקימו עסק שמרטפות בביתן לפרנסתן.
סאם וקאט היא ספין אוף של הסדרות "iCarly" וויקטוריוס.
הסדרה מתרחשת מיד אחרי סיומה של iCarly, כשקארלי עברה לאיטליה.
תוכנית זו נבחרה על ידי ניקלודיאון בתאריך 29 בנובמבר 2012 והושקה בתאריך 8 ביוני 2013. הסדרה בוטלה ב-13 ביולי 2014, כאשר הפרק האחרון ששודר, שודר ב-17 ביולי, שלושה ימים לאחר מכן.
הרעיון השני לספין-אוף כולל את נואה מונק משחק את דמותו 'גיבי קרלסון' בקומדיה הנקראת "גיבי".
הפיילוט הציע שגיבי יעבוד במרכז בילוי כיועץ צמוד לארבעה תלמידי חטיבת ביניים שונים, אך הפיילוט נכשל והסדרה לא נבחרה.
הפקה מחודשת של הסדרה נמצאת בשלבי קדם-הפקה בפרמאונט פלוס.
כוכבי סדרת המקור - מירנדה קוסגרוב, ג'רי טריינור ונייתן קרס צפויים לחזור על תפקידם.
פרק הפיילוט שודר לראשונה בניקלודיאון ב-8 בספטמבר 2007, עם קהל צופים הכולל 4.1 מיליון צופים.
באותו היום שודר הפרק השני לסדרה, "אני רוצה יותר צופים" עם קהל של 3.9 מיליון צופים.
הפרק הנצפה ביותר של הסדרה הוא "אני הצלתי את חייך" ששודר ב-18 בינואר 2010 עם קהל של 11.2 מיליון צופים והוא בנוסף השידור הכי נצפה אי פעם בהיסטוריה של ניקלודיאון.
ב-9 ביוני 2012 שודר הפרק האחרון של העונה השישית.
פרק זה קיבל את מספר הצופים בהשקה הנמוך ביותר בהיסטוריה של איי קרלי, עם רק 2.4 מיליון צופים.
נואה מונקפרסי האקדמיה הבריטיתהצבעת הילדים: טלוויזיהאיי קרליצוות החברה של אמריקההישג צוות יוצא מן הכלל - סדרת טלוויזיהקרישה בולוק2010פרסי בחירת הילדים של ניקלודיאון 2010תוכנית הטלוויזיה הטובה ביותראיי קרלישחקנית הטלוויזיה המועדפתמירנדה קוסגרובפרסי בחירת הילדים של ניקלודיאון 2010 באוסטרליהתוכנית הטלוויזיה המועדפתאיי קרליפרס ה"צחקתי בקול"מירנדה קוסגרוב
הסדרה עלתה לאוויר באופן עולמי בניקלודיאון.
בישראל הסדרה שודרה לראשונה בניקלודיאון ב-7 ביולי 2008.
ID; Peace B הוא אלבום הבכורה בקוריאנית של בואה.
הוא הגיע לשיאו במקום העשירי בטבלת האלבומים הקוריאנים.
ID; Peace B הושק ביפן, חודשיים לאחר אלבום הבכורה שלה ביפנית.
הוא הגיע למקום 30 ב-Oricon Chart.
האלבום מכר 156,354 עותקים כלל ארצי מה שהפך אותו לאלבום ה-59 הנמכר ביותר בקוריאה בשנת 2000.
iCloud (בתעתיק לעברית: אייקלאוד) הוא שירות ענן המסופק על ידי חברת אפל.
השירות מאפשר למשתמשים לאחסן נתונים כדוגמת לוחות שנה, תזכורות ועוד, ולהוריד אותם למכשירים שונים מבוססי iOS כגון אייפד, אייפוד ואייפון, ולמחשבים אישיים בעלי מערכות ההפעלה macOS או Windows.
iCloud מאחסן את התוכן כך שהוא זמין תמיד לכל המכשירים של המשתמש ללא ביצוע סנכרון.
השירות גם מחליף את MobileMe ומשמש כמרכז סנכרון נתונים עבור דואר אלקטרוני, אנשי קשר, פתקים, סימניות וכדומה.
ב-iCloud ניתן לגבות מכשירי iOS בענן במקום לגבות אותם ידנית על המחשב באמצעות iTunes.
iCloud הוא ההשקה האחרונה של אפל בנושא טכנולוגיית הענן.
שירותים קודמים היו iTools בשנת 2000, .Mac בשנת 2002, ו-MobileMe ב-2008.
על השירות iCloud הוכרז ב-6 ביוני 2011 בכנס המפתחים הכלל עולמי של אפל (WWDC).
לצד שני לוגואים נוספים (הלוגו של iOS 5 והלוגו של Lion OS X), נחשף הלוגו של iCloud חמישה ימים לפני ההשקה הרשמית.
בכנס עצמו הכריזה אפל כי שירות iCloud הבסיסי יינתן בחינם (5GB) ויחליף את MobileMe.
תובענה ייצוגית הוגשה נגד אפל על ידי לקוחות שלא היו מרוצים מהמעבר מ-MobileMe ל-iCloud במאי 2012.
שירות הענן מאפשר למשתמשים לאחסן את הגדרות המכשיר, מוזיקה שנרכשה בiTunes, תמונות וסרטונים מאלבום התמונות, אפליקציות, פתקים ותזכורות, ספרים, אנשי קשר והודעות SMS, וכן משמש פלטפורמה לשירותי דואר אלקטרוני ולוחות שנה של אפל.
כל חשבון מקבל נפח אחסון של 5GB בחינם.
מוזיקה, ספרים ואפליקציות שנרכשו לא יפחיתו את המקום הפנוי.
כל קובץ מוזיקה שנרכש דרך iTunes מועבר אוטומטית לכל מכשיר רשום (למשל: אייפון, אייפוד או מחשב), אך קובצי מוזיקה שלא נרכשו דרך iTunes לא יגובו ב iCloud.
כאשר המשתמש רושם מכשיר חדש, כל התוכן של iTunes יוכל לעבור אליו אוטומטית.
iCloud Communications, חברת תקשורת באריזונה, תבעה את אפל על הפרת סימן מסחרי זמן קצר לאחר שהכריזה על שירות ה-iCloud.
התביעה הוגשה בבית המשפט המחוזי באריזונה ובמסגרתה נדרשה אפל להפסיק את השימוש בשם המסחרי ולשלם פיצויים כספיים.
לבסוף, באוגוסט 2011, שינתה החברה מאריזונה את שמה והסירה את התביעה.
iCast הוא אתר אינטרנט ישראלי שריכז תוכני שמע המיועדים להשמעה דרך האתר או להורדה אל נגן נייד והאזנה לא מקוונת.
האתר הציע תוכני מוזיקה, מדע, טכנולוגיה, ספורט, משפחה ויהדות, שמועלים לאתר ממספר מקורות שונים.
בהמשך האתר עבר למכור ספרים קוליים והפסיק את התמיכה בפודקאסטים.
האתר הוקם על ידי מוטי ליפמן ואיל קיציס ב-2006. בשנת 2020 החברה נרכשה על ידי החברה השוודית סטוריטל.
האתר היה פורטל המציע שידורים אינטרנטיים, כאשר החברה שמה לה למטרה יצירה של קהילת פודקאסטים פעילה בישראל, אשר תהפוך את הגולש ליוצר תכנים אקטיביים, כשקהילה זו תתחבר לקהילת הפודקאסטים הבינלאומית.
מגוון תוכני השמע באתר גדול ומורכב מתכנים אותם מעלים אנשים פרטיים, תוכניות רדיו ממגוון תחנות הרדיו בישראל מתחנות רדיו ארציות ואזוריות ועד תחנות רדיו חינוכיות, כגון קול הקמפוס.
בנוסף מועלים באתר שידורים כמו: הרצאות אקדמיות מוקלטות (האוניברסיטה הפתוחה), מדריכי טיולים מוקלטים (למטייל) וספרים מוקלטים.
כל התכנים של iCast זמינים אונליין או כהורדה ישירה, וניתן להאזין להם מכל מקום עם חיבור לרשת - המחשב האישי, הסמארטפון והטאבלט.
בעזרת ההורדה הישירה, ניתן ליהנות מהתכנים בזמן טיסה, במכונית, או אפילו בחיק הטבע.
ניתן גם להוריד אפליקציה חינמית של האתר לאייפון.
ב-iCast היו יותר מ-3,000 פודקאסטים ומעל ל-60 אלף פרקים.
העלאת התכנים הייתה חופשית וללא תשלום.
באמצעות רישום לאתר יכלו הגולשים לשתף כל תוכן משודר עם קהילת המאזינים.
נכון להיום אין פודקאסטים ותוכניות רדיו באתר iCast והוא משמש אך ורק כפלטפורמה לשמיעת ספרי אודיו בתשלום מנוי חודשי.
באתר ישנם מאות ספרי אודיו בתשלום, מהמיטב של הספרות העברית, לילדים, נוער ומבוגרים, חלקם מוקלטים בקולם של הסופרים עצמם וחלקם מוקלטים על ידי שחקנים וקריינים.
iCast עובדת בשיתוף עם הוצאות הספרים הגדולות בישראל (עם עובד, כנרת זמורה ביתן דביר, הקיבוץ המאוחד ועוד), האוניברסיטה הפתוחה, למטייל, ומיטב תחנות הרדיו בישראל.
ב-iCast הגולשים יכולים להאזין במחשב, בסמארטפון, או בטאבלט, לספרים רבים.
iCast הולכת בדרכן של הוצאות הספרים הגדולות בעולם (Amazon, בארנס אנד נובל, Borders, BBC) שכבר למדו להכיר את הפוטנציאל הקיים בספרים המוקלטים ואת יכולתם להביא קהל חדש מבלי לנגוס במכירת הספרים המודפסים.
אנשים ברחבי העולם מגלים את האפשרויות הגלומות בעולם האודיו ומקשיבים לספרים מוקלטים במהלך הנסיעה באוטו, אימון גופני וכדומה.
עולם האודיו חשף את עולם הספרים גם לקהלים נוספים, כמו מוגבלי ראייה ודיסלקטים.
IDW Publishing (קיצור של Idea + Design Works) היא הוצאה לאור של חוברות קומיקס ורצועות קומיקס הרביעית בגודלה בארצות הברית, לפי מדד צרכנים מינואר 2014. היא הוקמה בשנת 1999 בידי טד אדמס בסן דייגו, קליפורניה, ובאמתחתא מעל ל-650 כותרי ובקומיקס (קומיקס בהפצה דיגיטלית), חוברות קומיקס ורומנים גרפיים.
החברה מפרסמת עיבודים לזיכיונות מדיה כדוגמת 24, CSI, מסע בין כוכבים, דוקטור הו, דיק טרייסי, מלחמת האופל, אנג'ל, דם אמיתי, כח המחץ וגודזילה, אם כי גם קומיקס מקורי כדוגמת צבי הנינג'ה, מכסחי השדים ורובוטריקים.
IDMS היא תוכנה לניהול בסיסי נתונים רשתי, שהייתה הנפוצה במחשבי מיינפריים.
תוכנת בסיס נתונים זו פותחה בשנות ה-60 של המאה העשרים.
התוכנה נרכשה על ידי חברת Cullinet, ששווקה אותה עד שנת 1989. בשנה זו נרכשה התוכנה על ידי CA (חברת תוכנה) ושמה שונה ל CA-IDMS.
בתקופת השיא של המוצר באמצע שנות ה-80 של המאה העשרים, היה IDMS בסיס נתונים נפוץ עם כ 2,500 מתקנים.
לאחר מכן קטן בהדרגה פלח השוק שלו בגלל העדפת בסיסי נתונים יחסיים בכלל ו DB2 בפרט במחשבי מיינפריים של IBM.
International Data Encryption Algorithm (בראשי תיבות: IDEA) הוא צופן בלוקים סימטרי שהוצע ב-1991 על ידי ג'יימס מסי מהמכון הטכנולוגי של ציריך ו-Xuejia Lai מאוניברסיטת ג'יאו טונג שאנגחאי כדי להוות מחליף ראוי ל-DES הוותיק.
הצופן פועל על בלוק קלט באורך 64 סיביות, עם מפתח באורך 128 סיביות והוא מבוסס על הקונספט "שילוב פעולות מחבורות אלגבריות שונות".
הצופן הומלץ על ידי מומחים וההתקפה היעילה ביותר כנגדו היא בסיבוכיות של בערך – קצת פחות מכוח גס.
חסרונותיו העיקריים, בלוק המידע הוא רק 64 סיביות (כלומר סיבוכיות מקום נמוכה ביחס לדרישת התקן המתקדם – 128 סיביות לפחות) וכן קצת איטי ביישום הן בתוכנה והן בחומרה.
זמינותם של אלגוריתמים חדשים, מהירים ובטוחים יותר הותירה את IDEA מאחור, אם כי עדיין נתמך בפועל במערכות אבטחה רבות כולל PGP ו-OpenSSL.
השם IDEA הוא סימן רשום ונרשם כפטנט שתוקפו פג ב-2012 וכעת חופשי לשימוש.
IDEA הוא מעין שילוב של רשת החלפה-תמורה עם רשת פייסטל ובמקום תיבות החלפה מנצל פעולות אריתמטיות בשלוש חבורות אלגבריות שונות על תת-בלוקים בגודל 16 סיביות, להשגת פיזור (Diffusion) מהיר וערבוב (Confusion) גבוה.
פיזור נחוץ להבטיח שכל סיבית טקסט גלוי וכל סיבית מפתח, ישפיעו על כל סיביות הטקסט המוצפן במידה שווה.
ערבוב מטשטש את הקשר בין הטקסט המוצפן לטקסט הגלוי והמפתח.
רשת פייסטל בנויה כך שהצפנה ופענוח ייעשו באמצעות אותה פונקציה עם מפתח שונה (להלן).
ידוע על מפתחות הצפנה "חלשים" של IDEA שלא מומלץ להשתמש בהם (כגון אם הייצוג הבינארי מכיל רצף ארוך של אפסים), בפועל אם המפתח נבחר באקראי הסיכוי נמוך ביותר שיבחר מפתח חלש, מלבד זאת קיימות טכניקות למנוע זאת.
תהליך ההצפנה מורכב משמונה סבבים של פעולות אריתמטיות וטרנספורמציה מסיימת .
האלגוריתם מקבל בלוק קלט בגודל 64 סיביות, מחולק לארבעה מקטעים בני 16 סיביות כל אחד ומפיק ארבעה בלוקים בסיוע 52 תת-מפתחות המחולקים כדלהלן: שישה תת-מפתחות עבור כל סבב כפול שמונה סבבים המסומנים כאשר מייצג את מספר הסבב.
וארבעה נוספים עבור הפעולה המסיימת המסומנים .
בכל סבב מתבצע צירוף של סדרת פעולות אריתמטיות:
מיפוי סיביות בשדה בינארי מורחב מעל עם פעולת XOR המסומן בסמל .
חיבור שלמים מודולו (חבורה חיבורית ), המסומן ב-.
כפל שלמים מודולו (חבורה כפלית ) ומסומן בקיצור .
זהו כפל מודולרי רגיל למעט הכלל שמחרוזת 16 אפסים מייצגת את הערך (כזכור לא ניתן לייצג את ב-16 סיביות, על כן סיבית 1 הגבוהה מרומזת) לדוגמה כיוון ש-.
מבצעים בלולאה שמונה סבבים (שימו לב שהאינדקס מתחיל באחד ולא באפס.
מייצג את ערך המפתח בכניסה במפתח-סבב במערך הדו-ממדי):
המפתח המורחב כולל מערך של 52 מילים בגודל 16 סיביות כל אחת (סך הכול 832 סיביות).
להלן ניסוח פורמלי של תהליך הכנת מפתח (שונה במעט מהתיאור המקורי):
תחילה מכינים מערך נלווה , בשמונה הכניסות הראשונות מציבים את המפתח המסופק על ידי המשתמש ואז עבור היתר, מבצעים לולאה כדלהלן:
אם מתחלק ב- מציבים: .
אחרת, אם מתחלק ב- מציבים: .
מבצעים לולאה אחרונה שבה מעבירים את הערכים ל- כאשר האינדקסים הם ו-:
הפעולות ROR ו-ROL הן הזזה מעגלית בסיביות ימינה או שמאלה בהתאמה במספר פוזיציות לפי המציין התחתי.
לפענוח תחילה מחשבים את 52 מפתחות הפענוח מתוך מפתחות ההצפנה באמצעות חישוב המספרים ההופכיים שלהם.
כלומר מייצג הופכי כפלי של מודולו כך שמתקיים וכן הוא הופכי חיבורי או המשלים של מודולו (במקרה זה המשלים יהיה ).
ההופכי של XOR נותר זהה.
לצורך המחשה אם מפתחות הסבב הם מפתחות הפענוח המקבילים להם יהיו (שני האחרונים מייצגים XOR לכן הם הופכיים של עצמם) – בסדר הפוך, דהיינו תחילה ארבעת המפתחות המקבילים לטרנספורמציה האחרונה המסומנים 9 ולאחר מכן 48 המפתחות הנותרים בסדר הפוך, שישה עבור כל סבב.
ואז הפענוח מתבצע באופן זהה להצפנה (בפסאודו-קוד לעיל).
הכנת מפתח הפענוח בניסוח פורמלי מתוארת להלן, כאשר DK מייצג את מפתח הפענוח (decryption key).
הצופן אינו עושה שימוש בתיבות החלפה (S-box) אלא תחת זאת שילוב פעולות אלגבריות בחבורות שונות.
פעולות אילו נבחרו בשל היחס הסטטיסטי בין המשתנים בפעולה עם תכונת סודיות מושלמת, כלומר שאם אחד מהמשתנים נבחר באקראי במידה שווה מתוך כל איברי החבורה אזי שני המשתנים האחרים יהיו בלתי תלויים סטטיסטית.
מבנה הצופן נקרא מבנה כפל-חיבור בקיצור מבנה MA (כמתואר בתרשים).
האינטראקציה בין סוגים שונים של פעולות בחבורות מניבה את הערבוב (Confusion) הדרוש.
השילוב נעשה באופן שבכל קבוצה של שלוש פעולות אלגבריות לא תתקיים דיסטריבוטיביות או אסוציאטיביות.
למשל אפשר לראות שאם מציבים בשתי המשוואות הבאות החוקים האמורים אינם מתקיימים:
לפי טענת המפתחים האלגוריתם מעוצב כדי להתמודד מול איום קריפטואנליזה דיפרנציאלית.
נכון ל-2007 ההתקפה הטובה ביותר כנגד האלגוריתם הייתה בסיבוכיות של עם טקסטים גלויים.
למרות היותו איטי מספק האלגוריתם ביטחון טוב יותר בהשוואה ל-DES אולם חלש יחסית לאלגוריתמים חדשים דוגמת AES או Twofish.
העובדה שגודל הבלוק הוא רק 64 סיביות מעיבה מעט על ביטחונו.
IC 5152 היא גלקסיה ננסית לא-סדורה בקוטר של כ-6,850 שנות אור הנמצאת במרחק של כ-5.5 מיליון שנות אור מכדור הארץ בקבוצת הכוכבים אינדיאני.
הגלקסיה התגלתה בשנת 1908 על ידי דליסל סטוורט.
גם כיום המדענים אינם בטוחים האם הגלקסיה הנה חלק מהקבוצה המקומית.
IC 1613 היא גלקסיה לא-סדורה ננסית שנמצאת בקבוצת הכוכבים לווייתן במרחק של כ-2.5 מיליון שנות אור ממערכת השמש ושייכת לקבוצה המקומית.
הגלקסיה התגלתה בספטמבר 1906 על ידי האסטרונום מקס וולף, שתיאר אותה כערפילית מוארכת ליד הכוכב 26 בלווייתן.
בשנת 1928 זיהה האסטרונום ולטר באדה שהערפילית מורכבת מכוכבים רבים בדומה לענני מגלן.
בגלקסיה התגלו כוכבים משתנים קפאידיים ומשתני RR בנבל שאפשרו לחשב את המרחק אליה ולזהות שהיא נמצאת מחוץ לשביל החלב, והיא מילאה תפקיד חשוב במציאת הקשר המדויק בין בהירות נראיתם של המשתנים הקפאידיים ובין אורך המחזור של השתנותם.
גודלה הזוויתי של הגלקסיה הוא כ-16.2 דקות קשת שממרחקה שקול לקוטר של למעלה מ-11,500 שנות אור, כך שהיא אחת מהגלקסיות הננסיות הגדולות בקבוצה המקומית.
מסתה מוערכת בכ- מסות שמש, כאלפית ממסת שביל החלב, ומתוכה מסת הכוכבים הנראים שבה היא כ- מסות שמש ומסת המימן החופשי שבה היא כ- מסות שמש, כך שפחות ממחציתה של מסת הגלקסיה מורכבת מחומר אפל שטיבו אינו ידוע.
זהו שיעור נמוך מאוד יחסית לשאר הגלקסיות הננסיות שבקבוצה המקומית, שבהן מהווה החומר האפל את רובה הגדול של מסת הגלקסיה.
המתכתיות הממוצעת של כוכבי הגלקסיה היא כ-4 אחוזים מזו של השמש, דבר שמאפיין כוכבים זקנים, אך למרות המתכתיות הנמוכה יש בגלקסיה גם אוכלוסייה של כוכבים צעירים שגילם לא עולה על מיליארד שנים, כך שנראה שממשיכים להיווצר בה כוכבים חדשים.
אחד הכוכבים הצעירים והמסיביים שהתגלו בגלקסיה הוא כוכב וולף-ראייה שמסתו כ-23 מסות שמש, טמפרטורת פניו כ-150,000 קלווין והוא מאיר בעוצמה של פי 478,000 מעוצמת ההארה של השמש.
הוא צפוי לסיים את חייו כסופרנובה תוך 17,000 שנים.
IC 10 היא גלקסיה לא-סדורה ננסית שנמצאת בקבוצת הכוכבים קסיופאה במרחק של כ-2.6 מיליון שנות אור ממערכת השמש ושייכת לקבוצה המקומית.
לגלקסיה בהירות נראית מדרגה 9.5 והיא התגלתה ב-8 באוקטובר 1887 על ידי האסטרונום האמריקאי לואיס סוויפט, שתיאר אותה ככוכב חלש מוקף בערפילית מאוד גדולה ומאוד מאוד מאוד חלשה וחסרת צורה מוגדרת.
היא הוכנסה בשנת 1895 על ידי ג'ון דרייר לתוספת הראשונה (IC I) של הקטלוג הכללי החדש תחת הציון IC 10, כשהיא מתוארת ככוכב חלש מוקף בערפילית חלשה מאוד וגדולה מאוד.
הגלקסיה נמצאת כמעלה וחצי ממזרח לכוכב כף (β בקסיופאה) וכ-3.8 מעלות מצפון-מערב לכוכב שדר (α בקסיופאה), כך שקל יחסית לאתרה באמצעות טלסקופ חובבים.
בשל כך יש בה מספר גבוה יחסית של כוכבים צעירים ומסיביים וביניהם כוכבי וולף ראייה בצפיפות של פי 2.5 מזו של הענן המגלני הגדול, שנחשב לגלקסיה עם פעילות גבוהה של יצירת כוכבים חדשים.
מרחקה מגלקסיית אנדרומדה דומה למרחק מגלקסיית אנדרומדה של גלקסיית פגסוס האליפסואידית הננסית, שנחשבת לגלקסיית לוויין שלה, כך שסביר שגם IC 10 היא אכן גלקסיית לוויין.
IC 2574, נקראת גם ערפילית קודינגטון, היא גלקסיה ספירלית ננסית שנמצאת בקבוצת הכוכבים הדובה הגדולה במרחק של כ-11.4 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 10.9 והיא התגלתה ב-1898 על ידי האסטרונום אדווין קודינגטון.
בשנת 1910 ג'ון דרייר הכניס אותה לקטלוג האינדקס השני תחת הציון IC 2574 כשהיא מתוארת כעמומה מאוד, גדולה מאוד ובעלת צורה לא מוגדרת.
הגלקסיה נמצאת כ-5.75 מעלות ממערב-דרום-מערב לכוכב λ (למבדא) בדרקון וכ-7.65 מעלות מצפון-מערב לדובהה.
כ-2.3 מעלות ממערב-צפון-מערב לה נמצאת NGC 3077 וכ- 3 מעלות ממערב-צפון-מערב לה נמצאת M81, שתיהן שייכות גם כן לקבוצת M81.
גודלה הזוויתי של הגלקסיה הוא כ-13 דקות קשת, שממרחקה שקול לקוטר של קרוב ל-45,000 שנות אור, מעט פחות מחצי הקוטר של שביל החלב.
מסתה מוערכת בכ- מסות שמש, כ-2% ממסת שביל החלב, כך שהיא מסווגת גם כגלקסיה ננסית, אך רק כ-11% ממסתה היא של חומר נראה וכמעט 90% ממסתה היא חומר אפל שמהותו אינה ידועה.
מהמסה הנראית, לפחות שני שלישים הוא גז חופשי (מימן והליום) ורק כשליש כוכבים.
המימן החופשי יוצר אזורי H I גדולים שבהם נוצרים כוכבים חדשים.
יצירת הכוכבים משאירה אזורים חסרי גז המוקפים במעטפות גדולות של חומר.
בגלקסיה נמצאים צבירי כוכבים צעירים שגילם נע בין מספר מיליוני שנים ל-100 מיליון שנים ומסה שמגיעה למאות אלפי מסות שמש, המוקפים במעטפת עצומה של גז, שככל הנראה נוצרה מרוחות השמש החזקות של כוכבי הצבירים וכן משאריות סופרנובות של הכוכבים המסיביים ביותר שנוצרו בצבירים.
גלי ההלם שיוצרות הסופרנובות גורמים לדחיסה של הגז שבמעטפת וליצירה של כוכבים חדשים נוספים.
למרות שקשה להבחין בזרועות ספירליות בגלקסיה, היא מסווגת כגלקסיה ספירלית ננסית מהסוג של ענן מגלן הגדול.
IC 342 היא גלקסיה ספירלית בקבוצת הכוכבים ג'ירף, הנמצאת במרחק של כ-9.9 מיליון שנות אור ממערכת השמש ושייכת לקבוצת מאפיי.
לגלקסיה בהירות מדרגה 8.31 והיא הגלקסיה עם הבהירות הנראית הגדולה ביותר בקבוצה.
היא התגלתה ב-19 באוגוסט 1892 על ידי האסטרונום ויליאם דנינג, בזמן שחיפש אחר שביט והוא תיאר אותה כעמומה למדי, קטנה מאוד ועם גרעין בהיר יותר במרכזה.
בשנת 1895 ג'ון דרייר הכניס אותה לקטלוג האינדקס הראשון תחת הציון IC 342 כשהיא מתוארת כבהירה למדי וקטנה מאוד.
הגלקסיה נמצאת רק כ-10 מעלות מעל למישור הדיסקה של שביל החלב, כך שכוכבי שביל החלב והחומר הבין כוכבי שבה בולעים ומפזרים את האור שנפלט מהגלקסיה ומעמעמים את עוצמת ההארה שלה בכ-2.8 דרגות בהירות, ששקולות להפחתת עוצמת ההארה הנראית שלה ביותר מ-90%.
אלמלא ההסתרה על ידי שביל החלב, הייתה IC 342 בין הגלקסיות הבהירות ביותר בשמי הלילה עם דרגת בהירות סביב 5.5, כך שניתן היה לראותה אף ללא ציוד עזר, וסביר שהייתה מתגלה יותר מוקדם.
הגלקסיה נמצאת כ-3.25 מעלות מדרום לכוכב γ בג'ירף וכ-6.75 מעלות ממערב לכוכב α בג'ירף, שני הכוכבים עמומים וקשים לזיהוי.
כ-5.5 מעלות מצפון-מזרח לה נמצאת NGC 1560 שגם כן שייכת לקבוצת מאפיי.
ניתן לראות את IC 342 באמצעות משקפת איכותית או טלסקופ חובבים, אבל בשל מיקומה ברקע של שביל החלב, קשה לזהות אותה.
גודלה הזוויתי של IC 342 הוא כ-30 דקות קשת, בערך כמו קוטרו של הירח המלא, שממרחקה שקול לקוטר של יותר מ-85,000 שנות אור, קרוב לקוטר של שביל החלב.
באור נראה היא נראית קטנה בשליש, כ-21 דקות קשת בלבד, זאת כי החומר של שביל החלב בולע ומפזר את האור הנראה יותר מאשר אור תת-אדום.
מישור הגלקסיה כמעט ניצב לקו הראייה אליה מכדור הארץ, אך למרות זה קשה לזהות את הזרועות הספירליות שלה באור נראה בשל הכוכבים הרבים של שביל החלב וענני האבק והגז שמסתירים אותה, ורק באור תת-אדום ניתן להבחין במבנה הזרועות המורכב שלה במלואו.
מסתה של IC 342 מוערכת בכ- מסות שמש, כחמישית ממסת שביל החלב, כאשר כ-2.5% ממסתה או כ- מסות שמש מורכבת מגז מימן חופשי.
במרכז הגלקסיה מתרחשת יצירה אינטנסיבית של כוכבים חדשים כאשר ליבת הגלקסיה מהווה אזור H II גדול המכיל כוכבים צעירים מסיביים וחמים רבים, שאורם יוצר את הגרעין הבהיר של הגלקסיה.
IC 342 היא אחת מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, גלקסיית הפסל, גלקסיית המחוגה, M64, M81, M82, M83, M94, NGC 4945 וקנטאור A.
IC 4182 היא גלקסיה ספירלית ננסית בקבוצת הכוכבים כלבי ציד, הנמצאת במרחק של כ-13.7 מיליון שנות אור ממערכת השמש ושייכת לקבוצת M94.
לגלקסיה בהירות מדרגה סביב 11.6 והיא התגלתה ב-21 במרץ 1903 על ידי האסטרונום הגרמני מקס וולף, שהכניס אותה לרשימת ערפיליות בקבוצת כלבי צייד שפרסם בשנת 1903, כערפילית מספר 216, ותיאר אותה כגדולה מאוד ועמומה למדי.
בשנת 1910 ג'ון דרייר הכניס את הערפילית לקטלוג האינדקס השני, תחת הציון IC 4182 כאשר היא מתוארת כעמומה למדי, גדולה מאוד, בעלת צורה לא סדורה ועם גרעין בהיר.
הגלקסיה נמצאת כ-2 מעלות ממערב-דרום-מערב לכוכב קור קרולי וכ-4.5 מעלות מצפון-מערב לה נמצאת M94 שבמרכז הקבוצה.
כ-4.8 מעלות מצפון-צפון-מזרח לה נמצאת גלקסיית החמניה, שלמרות המרחק הזוויתי הקטן שביניהן, נמצאת למעשה במרחק גדול כמעט פי שלושה והיא אינה חלק מקבוצת M94. בסביבת IC 4182 וסביב הכוכב קור קרולי יש מאות גלקסיות נוספות, רובן קטנות ועמומות יותר מ-IC 4182, שנמצאות למעשה ברקע של קבוצת M94.
אורכה הזוויתי של IC 4182 הוא כ-6 דקות קשת, שממרחקה שקול לקוטר של כ-24,000 שנות אור, כרבע מהקוטר של שביל החלב.